
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/20-01/134
URBROJ: 251-06-11-13-20-1
Zagreb, 28. svibnja 2020.
                                                                    Z A P I S N I K
sa 40. sjednice Vijeća Gradske četvrti  Podsused - Vrapče koja je održana 28. svibnja 2020. s početkom u 18,00 sati u zgradi  Područnog ureda Susedgrad, Sigetje 2,  dvorana – prizermlje.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Dubravko Peroš,  Ivan Vukoja,  Mirko Hrgović, Branka Zorić Cindrić, Hrvoje Ribičić, Želimir Schauer,  Mirjana Marić, Ivan Turković, Marija Brajdić Vuković, Mihaela Ivšić
NENAZOČNI VIJEĆNICI: 
SJEDNICI SLUŽBENO NAZOČNI: Margareta Cindrić Neuhold- voditeljica Odsjeka  za mjesnu samoupravu i Mislav Lukšić.
Prije prelaska na dnevni red predsjednik je dao na usvajanje zapisnik sa 39. sjednice Vijeća Gradske četvrti. Vijeće je jednoglasno prihvatilo zapisnik.
                                                                    DNEVNI RED
1. Izmjene Programa građenja komunalne infrastrukture na području Grada Zagreba u 2020.

2. Izmjene Programa održavanja javnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba

3. Prijedlozi zaključaka Radnog tijela za prometnu problematiku 

4. Prijedlozi zaključaka na temelju zahtjeva građana

5. Pitanja i prijedlozi
Točka 1. 
Nakon izlaganja predsjednika Vijeća g. Dejana Kljajića u raspravi su sudjelovali Dubravko Peroš i Ivan Turković.

Vijeće je sa sa 9 glasova „za“ i 5 glasova „protiv“ donijelo 

Z A K L J U Č A K 

Vijeće Gradske četvrti Podsused – Vrapče je suglasno  s izmjenama Programa građenja komunalne infrastrukture na području Grada Zagreba u 2020.

Točka 2. 
Nakon izlaganja predsjednika Vijeća g. Dejana Kljajića u raspravi je  sudjelovao Dubravko Peroš.

Vijeće je sa 9 glasova „za“ i 5 glasova „protiv“ donijelo 

Z A K L J U Č A K 

Vijeće Gradske četvrti Podsused – Vrapče je suglasno s izmjenama Programa održavanja javnoprometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2020.

Točka 3.
Vijeće je sa 13 glasova „za“ i 2 glasa „suzdržani “ donijelo 

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet iscrtavanje jednog mjesta za osobe s invaliditetom u Čileanskoj ulici kbr. 1.

 Z A K L J U Č A K 

Vijeće Gradske četvrti Podsused – Vrapče traži od ZET- a d.o.o. komisijski očevid radi  uvođenja autobusne linije od terminala u Vrapču dionicom ulice Oranice  do Jaruna.

 Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog ogledala na križanju Ulice Dominika Mandića 99-101 i odvojka iste ulice.

Z A K L J U Č A K 

Vijeće Gradske četvrti Podsused – Vrapče nije suglasno sa postavljanjem  stupića na nogostupu križanja ulica Perjavica i Luke Ilića Oriovčanina iz razloga što se na toj lokaciji nalazi zeleni otok.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog ogledala u ulici Orešje 47a – 47 z, iza izlaza iz Kamgradovih zgrada.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog znaka „zabrana zaustavljanja i parkiranja“ osim stanara  u ulici Dvoriček.

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet iscrtavanje horizontalne signalizacije (zebre) na križanju ulica Ilica i Debanićeva.

 Z A K L J U Č A K 

Vijeće Gradske četvrti Podsused – Vrapče traži od MUP-a , Komunalnog i prometnog redarstva češću ophodnju na području naselja Vrapče-centar, zbog učestalog remećenja javnog reda i mira. 

Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje prometnog ogledala na križanju ulice Potok sa ulicom Đuretki i ulicom Kožinčev breg.

Z A K L J U Č A K 

Vijeće Gradske četvrti Podsused – Vrapče je raspravljalo o problemu parkiranja stanara u ulici Majke Terezije od kbr. 2 do kbr. 14. Vijeće Gradske četvrti predlaže Vijeću mjesnog odbora Vrapče-centar, da, ukoliko je suglasno s uvođenjem naplate parkiranja na naprijed navedenoj lokaciji, a s ciljem regulacije prometa u mirovanju, provede anketu među građanima koji stanuju u ulici Majke Terezije kbr. 2 do kbr. 14.

Točka 4. 
Vijeće je sa 14  glasova „za“ i 1  „glas „protiv“ donijelo 

Z A K L J U Č A K 

Vijeće Gradske četvrti Podsused – Vrapče predlaže Gradskom uredu za prostorno uređenje, izgradnju grada, komunalne poslove i promet da u Program gradnje za 2021., dijelu izgradnja nerazvrstanih cesta, uvrsti izgradnju nastavka ulice Dubje od kbr. 7 do kat. čest. br. 2029/2, (cca 300 m), što je od iznimne važnosti za građane s tog područja i buduću gradnju 10-tak stambenih jedinica.

Z A K L J U Č A K 

Vijeće Gradske četvrti Podsused – Vrapče suglasno je da Klub navijača N.K. Vrapče, koji djeluje na području Mjesnog odbora Vrapče-centar, oslika trafostanice i strujne ormariće s temom grba grada Zagreba i grba NK Vrapča, na lokacijama navedenim u zahtjevu, te da napravi mural posvećen gradu Zagrebu i Vrapču, na desnoj strani podvožnjaka iz smjera Vrapča prema Oranicama.
Z A K L J U Č A K 

Vijeće Gradske četvrti Podsused – Vrapče podržava prijedlog Udruge hrvatskih branitelja domovinskog rata 101. brigade ZNG-A/HV-A iz Zagreba da se imenom Željka Ludaša nazove park koji se nalazi na kč 121/1 KO Vrapče (Mbr 335606) te ima površinu od 770 m2.
Z A K L J U Č A K 

Vijeće Gradske četvrti Podsused – Vrapče podržava prijedlog Mjesnog odbora Vrapče - centar te traži od Gradske Skupštine, Odbora za imenovanje naselja, ulica i trgova da se u Katalog za imenovanja naziva ulica i trgova u Gradu Zagrebu uvrsti i ime poginulog branitelja Renata Tafre, pripadnika 101. brigade koji je imao prebivalište na području MO Vrapče-centar. Renato Tafra rođen je 9. siječnja 1965., a poginuo je 4. prosinca 1991. u mjestu Beketinci – istočna Slavonija. Posmrtno je promaknut u čin časničkog namjesnika te odlikovan redom Petra Zrinskog i Frana Krste Frankopana i Spomenicom Domovinskog rata.

Z A K L J U Č A K 

Vijeće Gradske četvrti Podsused – Vrapče traži od Vodoopskrbe i odvodnje d.o.o., izlazak na teren i ispitivanja kanalskog šahta radi ispuštanja neugodnih mirisa na lokaciji Karasmani, kbr. 6 – 8,  s područja Mjesnog odbora Gornje Vrapče.

Z A K L J U Č A K 

Vijeće Gradske četvrti Podsused – Vrapče traži Vodoopskrbe i odvodnje d.o.o., komisijski očevid radi ispitivanja tijeka oborinskih voda, na lokaciji Merlinov put 8, 8A koja svojim djelovanjem dovode do „ispiranja“ terena i stvaranju ulegnuća u prometnici koja ide tim dijelom.

Vijeće Gradske četvrti Podsused – Vrapče traži od Zagrebačkih cesta sanaciju oborinskog kanala na lokaciji Merlinov put 8, 8A, na području Mjesnog odbora Gornji Stenjevec.

Točka 5.

Mihaela Ivšić
1. Traži izvještaj o broju oštećenih objekata nakon potresa u MO Podsused.
2. Traži da se bolje regulira paljenje i gašenje rasvjete u pothodniku u Podsusedu.
3. Pita da li rade kamere u pothodniku i tko provjerava da li su u funkciji?

4. Pita da li je u planu izgradnja sportskog igrališta u naselju Susedsko polje?

5. Traži sanaciju gradilišta (bivša Aralica) u neposrednoj blizini Osnovne škole bana  Josipa Jelačića u Podsusedu.
Dubravko Peroš
1. Traži popis oštećenih objekata nakon potresa (javni objekti, škole, vrtići).
2. Predlaže da se nabavi kontejner za održavanje izbora za područje naselja Bizek
Želimir Schauer
1. Traži da se pokosi trava oko vojnog objekta na Rušiščaku.

Zdenko Jušić
1. Predlaže iscrtavanje pješačkog prijelaza kod križanja Ilice i Ulice Majke Terezije smjer prema Jugu.

Željko Drniković
1. Pita zašto je smanjen broj koševa za smeće u parku kod Doma zdravlja u Vrapču, predlaže  povećanje broja koševa i na ostalim dijelovima Gradske četvrti.
Ivka Bengez
1. Pita za rok realizacije priključka vode na lokaciji Jagodišće 9.

Završeno u 20,00  sati.      

                                                                                    Predsjednik VGČ

                                                                                                                 Dejan Kljajić, v.r.

